Antonio Vivaldi

Antonio Vivaldi (Venetia, le 4 de martio 1678 - Vienna, le 28 de julio 1741), esseva un violinista e compositor de musica baroc venetian.

Ille componeva circa 770 obras (477 concertos e 46 operas). Le quatro saisones es un de su plus famose compositiones.

Ille esseva educate violinista per su patre, qui mesme esseva violinista. Vivaldi deveniva prestre in 1703 e esseva appellate "il prete rosso" (le prestre rubie), pois que ille habeva capillos rubie sub le perrucca. Ille suffreva de forte phtisis, probabilemente angina de pectore, e esseva tosto liberate del servicio de missa.

Ille deveniva maestro de cappella presso Pio Ospedale della Pietà, un recognoscite schola catholic pro pueras orphane, qui ante toto esseva educate in cantar e musica. Como institution de musica illo esseva remarcabile. Vivaldi componeva regularmente concertos pro Pio Ospedale della Pietà e presentava le obras con le pueras. Vivaldi esseva durante su vita famose in tote Europa, proque le contactos mercantil de Venetia in Europa apportava arte e cultura.

Le musica de Vivaldi anque esseva cognoscite per Johann Sebastian Bach, qui lo recognosceva pro passionar le. Bach ha transcribite plure obras per Vivaldi. Verso le fin del vita de Vivaldi le stilo musical in Europa cambiava, e su popularitate diminueva. Ille moriva como un artista oblidate e esseva, como Mozart, interrate anonymemente. In le choro ecclesiastic a su funerales, un juvene Joseph Haydn cantava. Haydn continuava le hereditage musical de Vivaldi.

Categoria:Gente italian
Categoria:Compositores
Categoria:Compositores classic